BAY ขายหนี้เสีย 1.44 พันลบ. ให้ BAM-ลุยซื้อพอร์ต “สินเชื่อ” ในฟิลิปปินส์
BAY ขายหนี้เสีย 1.44 พันลบ. ให้ BAM พร้อมส่ง "SB Finance Company" เข้าซื้อพอร์ตสินเชื่อ Corporate Salary Loan ในฟิลิปปินส์ มูลค่า 356 ล้านบาท คาดปิดดีลภายในก.ค.นี้
BAY ขายหนี้เสีย 1.44 พันลบ. ให้ BAM พร้อมส่ง "SB Finance Company" เข้าซื้อพอร์ตสินเชื่อ Corporate Salary Loan ในฟิลิปปินส์ มูลค่า 356 ล้านบาท
23 มิ.ย. 2565

ธนาคารกรุงศรีอยุธยา จำกัด (มหาชน) หรือ BAY เปิดเผยว่า ที่ประชุมคณะกรรมการธนาคาร ครั้งที่ 6/2565 เมื่อวันที่ 22 มิ.ย.65 อนุมัติให้ธนาคารดำเนินการขายสินทรัพย์ด้อยคุณภาพให้แก่ บริษัท บริหารสินทรัพย์ กรุงเทพพาณิชย์ จำกัด (มหาชน) หรือ BAM (บสก.) ซึ่งเป็นผู้เสนอราคาสูงสุดในการประมูล ในส่วนที่มีขนาดรายการ จำนวน 404 ราย ยอดหนี้ ณ วันตัดบัญชี 31 ม.ค. 65 ทั้งสิ้น 1,438.17 ล้านบาท ทั้งนี้คาดว่าจะลงนามสัญญาในวันที่ 27 มิ.ย.65 และคาดว่าจะทำการโอนซื้อขายภายในวันที่ 27 ก.ค.65
นอกจากนี้ยังอนุมัติให้บริษัท SB Finance Company, Inc. (SBF) ซึ่งเป็นบริษัทที่ธนาคารถือหุ้น 50% เข้าซื้อพอร์ตสินเชื่อ Corporate Salary Loan จาก Security Bank Corporation (SBC) โดยมีระยะเวลาของธุรกรรมสิ้นสุดภายในเดือนก.ค. 65 โดยมีมูลค่าธุรกรรมรวม 565 ล้านเปโซฟิลิปปินส์ หรือคิดเป็นประมาณ 356 ล้านบาท คิดตามวิธีประเมินแบบ Discounted cash flow (DCF) ทั้งนี้ การเข้าซื้อพอร์ตสินเชื่อดังกล่าว เป็นเงินจากการดำเนินกิจการของ SBF